U Križevcima, 12.11.2024.

**DOKUMENTACIJA O NABAVI**

**USLUGE KINOPRIKAZIVAČKE DJELATNOSTI I UZ NJU VEZANE**

**POPRATNE DJELATNOSTI**

Pučko otvoreno učilište Križevci pokreće postupak jednostavne nabave za USLUGE KINOPRIKAZIVAČKE DJELATNOSTI I UZ NJU VEZANE POPRATNE DJELATNOSTI, te Vas molimo Vašu ponudu ukoliko ste zainteresirani.

**Procijenjena vrijednost nabave iznosi 14.400,00 € / 108.497,00 kn bez PDV-a.**

**1. NARUČITELJ:**

PUČKO OTVORENO UČILIŠTE KRIŽEVCI, Trg sv. Florijana 14, 48260 Križevci.

# 2. PREDMET NABAVE:

Predmet nabave su usluge kinoprikazivačke djelatnosti i uz nju vezane popratne djelatnosti.

Izvršava se prizemlju glavne zgrade Razvojnog centra i tehnološkog parka u Križevcima, na adresi Ulica Franje Tuđmana 20 i obuhvaća dvoranu Marcela Kiepacha, s njom povezane prostorije neophodne za obavljanje kinoprikazivačke i uz nju vezane djelatnosti, kao i prostor hola ispred dvorane.

Predviđa se 240 (broj) kino projekcija u razdoblju od 01.01.2025. godine do 31.12.2025. godine.

Predviđena količina predmeta nabave određena je u Troškovniku, a stvarno nabavljena količina predmeta nabave može biti veća ili manja od predviđene količine, sukladno članku 4. Pravilnika o dokumentaciji o nabavi te ponudi u postupcima javne nabave (''Narodne novine'', broj 65/17, 75/20 ).

**3. ROK POČETKA I ZAVRŠETKA:**

Rok za početak izvršavanja ugovorne obveze je odmah po obostranom potpisu ugovora i uvođenju u posao, ali ne prije od 01.01.2025. godine.

Rok završetka je 31.12.2025. godine.

## 4. KRITERIJI I PROJEKTNI PLAN KOJE NARUČITELJ ZAHTIJEVA:

Svi dokazi koji se prilažu za dokazivanje uvjeta sposobnosti ponuditelja mogu se dostaviti u neovjerenoj preslici. Od najpovoljnijeg ponuditelja s kojim se namjerava sklopiti ugovor može se tražiti dostava izvornika ili ovjerenih preslika svih dokumenata kojima se dokazuju uvjeti sposobnosti.

**4.1. ZAHTJEVI PREMA IZVRŠITELJU ZA KINOPRIKAZIVAČKE DJELATNOSTI**

* Izvršiti uslugu prikazivanja filmova koja osobito uključuje: učitavanje filmova u softver odmah po primitku filma, učitavanje ključeva za prava puštanja filmova i provjera ispravnosti filma, puštanje filmova u točno određenom terminu programa bez odstupanja (u slučaju kašnjenja gledatelja i sl.), reguliranje rasvjete, reguliranje zvuka, otklanjanje svih tehničkih problema u vezi s navedenim (ukoliko se isti pojave) te sve ostale tehničke zahtjeve koje je potrebno ispuniti za uredno, jasno i nesmetano kino prikazivanje
* Vršiti uslugu prodaje ulaznica na kino blagajni koju osigurava Naručitelj kao i programsku podršku za istu što uključuje i online prodaju ulaznica
* Otvoriti kino blagajnu najmanje 40 minuta prije početka projekcije
* Vršiti uslugu kontrole kupljenih ulaznica prije ulaska posjetitelja u kino dvoranu
* Otvoriti kino dvoranu najranije 20 minuta prije projekcije
* U slučaju neodržane projekcije, cijena usluge koju pruža Izvršitelj se smanjuje za 50%
* Izvršitelj je dužan puštati reklame prije projekcija i to one zadane od strane distributera prema Naručitelju i one po zahtjevu Naručitelja
* Očistiti kino dvoranu nakon projekcije i pult prije svake projekcije
* Zatvoriti kino dvoranu nakon završetka događanja za taj dan

**4.1.1. ZAHTJEVI PREMA IZVRŠITELJU ZA POPRATNE DJELATNOSTI KOJE OBAVLJA SAMOSTALNO**

* Za svaku projekciju raspolagati sa čistim višekratnim kutijama za kokice, a ukoliko to nije moguće, koristiti jednokratne kutije
* Ugostiteljski proizvodi (grickalice i pića) moraju imati iskazane normative sukladno Pravilniku o načinu isticanja maloprodajne cijene i cijene za jedinicu mjere proizvoda (NN 117/2022) te im cijena u maloprodaji ne smije biti veća od navedenih iznosa:
  + Kokice velike iz aparata najmanje veličine 2,8L, 3,00 €
  + Kokice srednje iz aparata najmanje veličine 1,3L, 2,00 €
  + Kokice male iz aparata najmanje veličine 0,7L, 1,00€
  + Grickalice slatke i slane najmanje osam vrsta do 2,50 €
  + Voda obična, 0,5L, 1,50 €
  + Voda mineralna, 0,5L, 2,00 €
  + Negazirani sokovi, najmanje dva okusa, 0,5L, 2,50 €
  + Gazirani sokovi, najmanje dva okusa, 0,5L, 2,50 €
* Kvaliteta proizvoda koje Izvršitelj priprema sam (kokice) mora proći odobrenje Naručitelja, tj. kroz cijelu godinu se Izvršitelj mora voditi zadanom recepturom, odnosno svaku promjenu mora odobriti Naručitelj
* Izvršitelj je dužan periodično voditi brigu o roku trajanja svojih proizvoda

## 4.2. OSNOVE ZA ISKLJUČENJE

# IZJAVA O NEKAŽNJAVANJU

Sukladno odredbi članka 251. St. 1. ZJN Naručitelj obvezan je isključiti gospodarskog subjekta iz postupka javne nabave ako utvrdi da gospodarski subjekt koji ima poslovni nastan u Republici Hrvatskoj ili član upravnog, upravljačkog ili nadzornog tijela ili osobe koje imaju ovlasti zastupanja, donošenja odluka ili nadzora gospodarskog subjekta je/su pravomoćnom presudom osuđeni za kaznena djela iz članka 251. st. točka 1. od a) do f) Zakona o javnoj nabavi (NN 120/16 i 114/22).

Naručitelj će prihvatiti sljedeće kao dovoljan dokaz da ne postoje osnove za isključenje iz ove točke:

* Izvadak iz kaznene evidencije ili drugog odgovarajućeg registra ili izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta odnosno državi čiji je osoba državljanin.

**Dokaz ne smije biti stariji od 6 mjeseci od dana početka postupka nabave**.

Prijedlog izjave o nekažnjavanju nalazi se u prilogu ove Dokumentacije o nabavi i **mora biti ovjerena kod javnog bilježnika.**

# POTVRDA POREZNE UPRAVE

Sukladno odredbi članka 252. ZJN Naručitelj obvezan je isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* u Republici Hrvatskoj, ako ponuditelj ima poslovni nastan u Republici Hrvatskoj, ili
* u Republici Hrvatskoj ili državi poslovnog nastana ponuditelja, ako ponuditelj nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja, te ako uz potvrdu priloži dokaz o izvršenom nalogu uplate dugovanja.

Naručitelj će prihvatiti sljedeće kao dovoljan dokaz da ne postoje osnove za isključenje iz ove točke:

* POTVRDU POREZNE UPRAVE ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje, **ne stariju od dana početka ovog postupka nabave**.

**4.3. SPOSOBNOST ZA OBAVLJANJE PROFESIONALNE DJELATNOSTI, TE DOKUMENTI KOJIMA SE DOKAZUJE SPOSOBNOST**

* **Svaki Ponuditelj mora u postupku dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta**

**Dokaz:** Upis u registar dokazuje se odgovarajućim izvodom, a ako se on ne izdaje u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

**4.4. ZAVRŠNE ODREDBE UGOVORA**

Svako nepoštivanje zakona i pravilnika nadležnih Izvršitelju, Izvršitelj je dužan snositi samostalno te POU Križevci kao upravitelj Kina ne snosi odgovornost za iste povrede.

Također, Izvršitelj je dužan ishoditi sve potrebne dozvole za rad koji je predmet ove nabave.

**5. VRSTA JAMSTVA I UVJETI JAMSTVA KOJE TRAŽI NARUČITELJ:**

* **JAMSTVO ZA UREDNO IZVŠENJE UGOVORA**

Odabrani ponuditelj je dužan u roku od 15 dana **od potpisa ugovora** predati jamstvo za uredno ispunjenje ugovora na iznos od 10% vrijednosti ugovora bez PDV-a i sa rokom važenja 30 dana od krajnjeg roka za izvršenje ugovora.

Jamstvo za uredno ispunjenje ugovora mora biti u obliku Bjanko zadužnice ovjerene kod javnog bilježnika ili uplaćeni depozit.

Depozit se uplaćuje na žiro-račun (podračun Grada Križevci) HR3924020061500085411, model: HR68, Poziv na broj: 7706-OIB uplatitelja, Opis plaćanja: *Jamstvo za ozbiljnost ponude za kino usluge (POU).*

**6. SADRŽAJ PONUDE:**

1. Popunjeni ponudbeni list
2. Dokazi o sposobnosti ponuditelja[[1]](#footnote-1)
3. Popunjeni i potpisani Troškovnik.

**7. ROK I UVJETI PLAĆANJA:**

Isključuje se mogućnost plaćanja predujma, kao i mogućnost davanja sredstava osiguranja plaćanja od strane Naručitelja.

Plaćanje izvedenih usluga izvršit će se na temelju ovjerenih računa, a prema cijenama iz ponudbenog troškovnik.

Plaćanja će se vršiti u roku od 30 dana od dana ovjere svake pojedinog računa za izvedene usluge.

**8. ROK VALJANOSTI PONUDE:** 30 dana od krajnjeg roka za dostavu ponuda.

#### 9. NAČIN ODREĐIVANJA CIJENE PONUDE:

Cijena ponude iskazuje se u eurima.

Cijena ponude se iskazuje decimalnim brojevima, s decimalnim zarezom i dva decimalna mjesta.

Cijena ponude se iskazuje bez poreza na dodanu vrijednost.

Porez na dodanu vrijednost se iskazuje posebno iza cijene.

Ukupnu cijenu ponude čini cijena ponude s porezom na dodanu vrijednost.

Cijena ponude je nepromjenjiva za vrijeme trajanja ugovora.

U cijenu ponude bez poreza na dodanu vrijednost moraju biti uračunati svi troškovi, uključujući posebne poreze, trošarine i carine, ako postoje, te popusti.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Smatrat će se da je ponuditelj izradio ponudu uz sva saznanja potrebna za formiranje cijene i izvođenje radova koji su predmet nabave.

**10. KRITERIJ ZA ODABIR PRIHVATLJIVE I NAJPOVOLJNIJE PONUDE:**

Prihvatljiva ponuda je ona ponuda, dostavljena za predmet nadmetanja, a koja potpuno zadovoljava sve tražene uvjete i zahtjeve iz poziva za dostavu ponude.

Najpovoljnije ponuda je prihvatljiva ponuda s najnižom cijenom.

U slučaju više ponuda s istom cijenom, bit će odabrana ponuda koja je ranije zaprimljena.

**11. ROK ZA DOSTAVU PONUDA:**

Rok za dostavu ponude je do **22.11.2024 do 12 sati.**

**12. OTVARANJE PONUDA I DOSTAVA ODLUKE O ODABIRU:**

Ponuditelj predaje ponudu poštom preporučeno ili neposrednom dostavom, u zatvorenoj omotnici s adresom naručitelja:

PUČKO OTVORENO UČILIŠTE KRIŽEVCI, Trg sv. Florijana 14, 48260 Križevci, s naznakom:

|  |
| --- |
| **„USLUGE KINOPRIKAZIVAČKE DJELATNOSTI I UZ NJU VEZANE POPRATNE DJELATNOSTI“** |

i adresom ponuditelja.

Zakašnjele ponude bit će vraćene Ponuditelju neotvorene, a nepotpune ponude neće se razmatrati.

Otvaranje ponuda nije javno.

Svi Ponuditelji bit će pismeno obaviješteni o ishodu nadmetanja.

Naručitelj ne snosi troškove u svezi sa sudjelovanjem ponuditelja u postupku nadmetanja.

**STRUČNO POVJERENSTVO NARUČITELJA**

1. Ponuditelj je dužan dostaviti Dokaze o sposobnosti i za podizvoditelja, ukoliko namjerava dio ugovora o javnoj nabavi dati u podugovor jednom ili više podizvoditelja. [↑](#footnote-ref-1)